จุรินทร์ สั่ง พม.ขับเคลื่อน 4 แผน ส่งเสริมความเสมอภาคระหว่างเพศ 
นายจุรินทร์ ลักษณวิศิษฏ์ รองนายกฯ และรมว.พาณิชย์ สั่ง พม.ขับเคลื่อน 4 แผน ส่งเสริมความเสมอภาคระหว่างเพศ ให้เป็นรูปธรรม ใช้ระยะเวลา 3 ปี ระหว่าง 2563-2565 ขณะ 25 องค์กร รวมปชป.ตอบรับร่วมขับเคลื่อนวันที่ 29 เม.ย. ที่กระทรวงพาณิชย์ นายจุรินทร์ ลักษณวิศิษฏ์ รองนายกรัฐมนตรี และรมว.พาณิชย์เป็นประธานการประชุมคณะกรรมการส่งเสริมความเท่าเทียมระหว่างเพศ(สทพ.) LGBT ครั้งที่ 3/2563หลังการประชุม นายจุรินทร์ เปิดเผย ว่าที่ประชุมคณะกรรมการส่งเสริมความเท่าเทียมระหว่างเพศ ซึ่งมีกระทรวง พม. เป็นฝ่ายเลขานุการ วันนี้มีประเด็นสำคัญ 2 เรื่อง 1. ที่ประชุมได้เห็นชอบแผนการขับเคลื่อนการส่งเสริมความเท่าเทียมระหว่างเพศ ซึ่งเป็นแผนงานที่จะได้กำหนดไว้ในช่วงระยะเวลา 3 ปี นับตั้งแต่ปี 2563 ถึง 2565 โดยแผนงานสำคัญประกอบด้วย 4 แผนหลักแผนงานที่ 1. แผนส่งเสริมให้สังคมปรับหลักคิดและส่งเสริมความรู้ความเข้าใจแล้ว และการตระหนักในความเท่าเทียมระหว่างเพศ หลักคิดที่ว่า คือยอมรับความแตกต่างระหว่างเพศแผนงานที่ 2. แผนส่งเสริมให้มีการสร้างพลังให้เกิดขึ้นแก่เพศสภาพไม่ว่าจะเป็นพลังในทางเศรษฐกิจ บทบาทต่อสาธารณะ หรือว่าในเรื่องของการส่งเสริมภาวะผู้นำก็ตามแผนงานที่ 3. แผนส่งเสริมให้ทุกองค์กรมีนโยบายกฎระเบียบและกลไกต่างๆ ที่เอื้อต่อการส่งเสริมความเท่าเทียมระหว่างเพศ และแผนงานที่ 4. แผนส่งเสริมการวิจัยพัฒนาเพื่อก่อให้เกิดนวัตกรรมในการสร้างความเท่าเทียมระหว่างเพศได้จริงในสังคมมี 4 แผนงานหลักซึ่งจะนำเสนอที่ประชุมคณะรัฐมนตรีเพื่อให้ความเห็นชอบต่อไปนายจุรินทร์ กล่าวต่อว่า ส่วนเรื่องที่ 2 การที่คณะกรรมการชุดนี้มีนโยบาย ส่งเสริมความเท่าเทียมระหว่างเพศให้เกิดขึ้นในภาคปฏิบัติได้จริง จึงมีแนวทางในการรวบรวมองค์กรต่างๆ ไม่ว่าจะเป็นภาครัฐ เอกชน หรือสถาบันการศึกษามาร่วมกันลงนามประกาศเจตนารมณ์ในการที่จะส่งเสริมความเสมอภาคและขจัดการเลือกปฏิบัติโดยไม่เป็นธรรมระหว่างเพศให้เกิดขึ้นได้จริง ซึ่งขณะนี้ได้มีองค์กรต่างๆ รวม 24 องค์กรด้วยกันเป็นองค์กรของรัฐ 4 องค์กรสถาบันการศึกษา 5 องค์กร และองค์กรเอกชน 15 องค์กร มาร่วมลงนามประกาศเจตนารมณ์ร่วมกันในการส่งเสริมความเสมอภาค และขจัดการเลือกปฏิบัติโดยไม่เป็นธรรมระหว่างเพศให้เกิดขึ้น ซึ่งขณะนี้มีหลายองค์กร ที่ได้เริ่มดำเนินการให้เกิดผลในทางปฏิบัติชัดเจนขึ้นมาเป็นรูปธรรมแล้ว ยกตัวอย่าง เช่นมหาวิทยาลัยธรรมศาสตร์ ซึ่งขณะนี้ได้มีการออกประกาศเพื่อส่งเสริมการดำเนินการในเรื่องนี้ให้เป็นรูปธรรมรวมทั้งมีการกำหนดแผนงานรองรับในช่วงระยะเวลาที่ผ่านมา มีการตั้งคณะทำงานติดตามประเมินผลเพื่อให้เกิดการปฏิบัติได้จริง รวมทั้งมีการปรับปรุงโครงสร้างทางสถาปัตยกรรมต่างๆ รวมทั้งห้องสุขาเพื่อให้สามารถรองรับในทุกเพศสภาพได้ในสภาวะของความเป็นจริง ถือว่ามหาลัยธรรมศาสตร์เป็นมหาลัยการศึกษาหนึ่งที่เป็นต้นแบบ สำหรับการที่จะให้องค์กรต่างๆ ไปดำเนินการเพื่อให้เกิดผลในทางปฏิบัติได้ต่อไปด้วย ทั้งนี้ตนได้สั่งการให้กระทรวง พม.ได้ไปดำเนินการหาความร่วมมือองค์กรต่างๆ นอกเหนือจาก 24 องค์กร เพื่อประกาศเจตนารมณ์ร่วมกันเพิ่มเติม และ 24 องค์กรที่ลงนามร่วมกันไปแล้วนั้นก็ให้ติดตามเพื่อให้เกิดผลทางปฏิบัติเพิ่มเติมได้อย่างเป็นรูปธรรมจริงๆ เช่นที่ธรรมศาสตร์ได้เหมือนกันไปพรรคประชาธิปัตย์ ก็จะเป็นองค์กรที่ 25 ในฐานะหัวหน้าพรรคก็ได้แสดงเจตนารมณ์ต่อกระทรวง พม.ไปแล้วว่าเราพร้อมที่จะร่วมลงนามสนับสนุนในเรื่องของการส่งเสริมความเสมอภาคทางเพศและขจัดการเลือกปฏิบัติโดยไม่เป็นธรรมระหว่างเพศด้วยเป็นองค์กรที่ 25 ร่วมกับองค์กรที่ พม.จะไปประสานงานเพิ่มเติมมาในการลงนามชุดต่อไป นายจุรินทร์ กล่าวด้านน.ส.รัชดา ธนาดิเรก รองโฆษกประจำสำนักนายกรัฐมนตรี กล่าวเพิ่มว่า การขยายผลการประกาศเจตนารมณ์เพื่อส่งเสริมความเสมอภาคระหว่างเพศนี้ จะทำควบคู่ไปกับการขับเคลื่อนมาตรการในการป้องกันและแก้ไขการละเมิดหรือคุกคามทางเพศในการทำงาน 12 ข้อ เช่น กรณีมีการร้องเรียนให้แต่งตั้งคณะทำงาน จำนวนไม่เกิน 5 คน หรือให้กลุ่มงานคุ้มครองจริยธรรมดำเนินการสอบข้อเท็จจริง และหน่วยงานต้องมีมาตรการคุ้มครองผู้ร้องเรียนและผู้เป็นพยาน และต้องให้การคุ้มครองผู้ร้องเรียนไม่ให้ถูกกลั่นแกล้ง ซึ่งมาตรการทั้งหมดได้ผ่านความเห็นชอบจาก ครม.แล้ว ในส่วนของภาคราชการ ตั้งเป้าให้ทุกกระทรวง/กรม ร่วมแสดงเจตนารมณ์พร้อมกัน
นายจุรินทร์ ลักษณวิศิษฏ์ รองนายกฯและรมว.พาณิชย์ สั่ง พม.ขับเคลื่อน 4 แผน ส่งเสริมความเสมอภาคระหว่างเพศ ให้เป็นรูปธรรม ใช้ระยะเวลา 3 ปี ระหว่าง 2563-2565 ขณะ 25 องค์กร รวมปชป.ตอบรับ
ความเสมอภาคทางเพศ,รองนายกฯและรมว.พาณิชย์,ประชาธิปัตย์,พม.,ขับเคลื่อน 4 แผน,จุรินทร์  ลักษณวิศิษฏ์,ข่าวทั่วไป